laion/Wikipedia-Exotic huggingface dataset:
רכס בוצ'ג'

רכס בוצ'ג' (ברומנית: Munții Bucegi) הוא רכס הרים, המהווה חלק מהקרפטים הדרומיים, נמצא במרכז רומניה בין טרנסילבניה בצפון לוולאכיה בדרום. הרכס ידוע בנופיו ומהווה אתר תיירות חשוב של רומניה. בעבר שימש הרכס כמגן טבעי של טרנסילבניה ושל ממלכת הונגריה בפני פולשים מהדרום, כאשר מעברי ההרים החוצים אותו מהווים את דרכי החדירה העיקריות. לרכס שלושה גושים מרכזיים: במזרח: רכס בוצ'ג' שפסגתו היא הר אומו (Omu) 2505 מטר. בדרום מזרח: רכס לאוטה (Leaota) שפסגתו היא הר לאוטה 2133 מטר. בצפון מערב: רכס Piatra Craiului שפסגתו היא הר (Baciului) 2238 מטר. מעבר רוקאר-בראן (אנ') מפריד בין רכס פיאטרה קראיול (Piatra Craiului) לבין רכסי בוצ'ג' ולאוטה. היה אחד המעברים האסטרטגיים בין ואלכיה לטרנסילבניה והיה מוגן על ידי מצודת בראן. הנקודה הגבוהה ביותר במעבר היא ב-1290 מטר. מעבר בוז'או (אנ') עובר ברכס בוצ'ג' ומחבר בין בראשוב שבטרנסילבניה לבוזאו שבוולאכיה. היה אחד המעברים האסטרטגיים בין ואלכיה לטרנסילבניה. דרכו עברו בין השאר הפולשים הטטרים ולאחר מכן הכובשים העות'מאנים. הנקודה הגבוהה ביותר במעבר היא בגובה 642 מטר. "פרק הטבע (אנ') של בוצ'ג'" (רומנית Parcul Natural Bucegi) הוא אזור מוגן בקטגוריה V של IUCN. שטחו 3266 קמ"ר והוא נמצא בתחומם של 3 מחוזות: בראשוב, דמבוביצה ופרחובה. ברכס בוצ'ג', לא רחוק מפסגתו, התרסק מסוק "יסעור" של חיל האוויר הישראלי לאחר שהתנגש בהר במהלך טיסת אימון. בקרבת מקום ההתרסקות הוקמו 2 אנדרטאות זיכרון: למרגלות ההר הוקמה אנדרטה על ידי חיל האוויר. במעלה ההר, קרוב למקום ההתרסקות, נקבעה טבלת זיכרון על ידי המשפחות השכולות. "הספינקס" (אנ') והבבל (Vârful Babele) (אנ'). "פסלים טבעיים", מעשה הגשמים והרוחות שברמת בוצ'ג', שהיא חלק מ"פארק הטבע". בראן הכניסה ל"פארק הטבע" "הבבל" מלון ההרים פיאטרה ארסה ברכס Piatra Craiului "הספינקס" התרסקות היסעור קניון Orzei מדיה וקבצים בנושא רכס בוצ'ג' בוויקישיתוף Bucegi Natural Park/ דפדפת מידע על פארק הטבע בוצ'ג' (באנגלית) הגדרת פארק הטבע באתר סוכנות הסביבה האירופית (אנ') מפת פארק הטבע באתר protected planet [https://www.lametayel.co.il/אתר+הנצחה+בהרי+הקרפטים/ אתר ההנצחה לתאונת המסוק, כולל הנחיות כיצד להגיע למקום, באתר למטייל רכס בוצ'ג', באתר אנציקלופדיה בריטניקה (באנגלית) ]
יחסי טורקיה–סיישל

יחסי טורקיה–סיישל הם היחסים הדיפלומטיים הרשמיים שבין הרפובליקה הטורקית לבין רפובליקת סיישל. בין הרפובליקה הטורקית לבין רפובליקת סיישל מתקיימים יחסים דיפלומטיים מלאים. בשנת 2011 הזמין ראש הפרלמנט הטורקי את ראש הפרלמנט הסיישלי להתארח אצלו בטורקיה. ראש הפרלמנט הסיישלי הגיב בחיוב והגיע לטורקיה לביקור רשמי בין התאריכים 18-24 בדצמבר 2011. ב-2009 הגדיר נשיא סיישל את טורקיה כ"פרטנרית חשובה" במכתב שהועבר לנשיא טורקיה עבדוללה גול. סיישל שלחה משלחת לטורקיה להשתתף בוועידה ההומניטרית העולמית באיסטנבול בשנת 2016. הסחר שבין שתי המדינות הגיע בשנת 2018 לשווי של 22.6 מיליון דולר אמריקאי. טורקיה אינה מיוצגת בסיישל, הן בדרג השגרירות והן בדרג הקונסולרי. טורקיה האמינה את שגרירותה שבניירובי, בירת קניה, על סיישל. סיישל אינה מיוצגת בטורקיה בדרג השגרירות. סיישל מיוצגת בטורקיה בדרג הקונסולרי באמצעות שתי קונסוליות שהיא מחזיקה בערים אנקרה, ואיסטנבול. סיישל האמינה את שגרירותה שבפריז, בירת צרפת, על טורקיה. היחסים שבין טורקיה לסיישל, אתר משרד החוץ הטורקי CONSULATE OF SEYCHELLES IN ANKARA, TURKEY CONSULATE OF SEYCHELLES IN ISTANBUL, TURKEY
יפים סמיונוביץ' בלינסקי

יֵפִים סֵמיוֹנוֹבִיץ' בֵלִינְסְקִי (ברוסית: Ефим Семёнович Белинский; ‏25 במרץ 1925 – 16 בדצמבר 1944) היה קצין עברי-סובייטי במהלך מלחמת העולם השנייה, גיבור ברית המועצות. נולד בכפר זאוזרנאיה שבמחוז סיביר בברית המועצות. ב-1936 משפחתו עברה ליישוב סברו-יניסייסקי. הצטרף למפלגה הקומוניסטית בשנת 1938. ב-1939 הוכר כתלמיד מצטיין וכך סיים את בית הספר ב-1942. ב-8 בינואר 1943 גויס לצבא האדום ונשלח למכללה לארטילריה אותה סיים בספטמבר 1943 בדרגת סגן-משנה. מיוני 1944 נמצא בחזית. את מעשה הגבורה הראשון שלו ביצע בצליחת נהר פרוניה ב-23 ביוני באותה השנה, שבמהלכה נפצע. עוטר בעיטור המלחמה הפטריוטית הגדולה מדרגה שנייה, כשחזר ליחידה לאחר שהתאושש. באוקטובר נטל על עצמו פיקוד בקרב, כשמפקדו נפצע קשה. זכה באות הכוכב האדום. במהלך ביצוע פעולת סיור בקרבת העיר קלייפדה, הטיל את עצמו על חרך ירי בעמדה של יחידת ורמאכט כדי לחסום את האש, ונהרג. נקבר בקבר אחים בכפר קאיריאי. בצו הפרזידיום של הסובייט העליון מ-28 בינואר 1945, הוענק לבלינסקי לאחר מותו עיטור "גיבור ברית המועצות", בהוקרה על הקרבתו העצמית, בנוסף לעיטור לנין ועיטור "כוכב הזהב". דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף על שמו באתר "גיבורי המדינה" (ברוסית)
לאוניד אפנסייביץ' ברדיצ'בסקי

לאוניד אפאנאסייבִיץ' ברדיצ'בסקי (ברוסית: Леонид Афанасьевич Бердичевский; ‏24 במרץ 1908 – 31 ביולי 1944) היה יהודי סובייטי, שעוטר כגיבור ברית המועצות לאחר מותו על פועלו כמפקד רגימנט של טנקים במהלך מלחמת העולם השנייה. נולד בעיר אומן באימפריה הרוסית במשפחת פקיד. למד ברבפק. גויס לצבא האדום והצטרף למפלגה הקומוניסטית בשנת 1930. עבד כממונה על קולחוזים מטעם מחוז שפטובקה. לאחר הגיוס לצבא סיים ב-1933 את המכללה לשריון בחרקוב. השתתף בפלישת ברית המועצות לפולין ובמלחמת החורף. נלחם כנגד ורמאכט מאז תחילת מבצע ברברוסה. על לחימתו בקרב סטלינגרד קיבל את עיטור הכוכב האדום. במהלך הקרב על ילגבה בין 27 ל-31 ביולי 1944 יחידתו חיסלה טנק, 15 תותחי נ"מ ושבעה תותחי שדה. הטנק בפיקודו נדלק אך הצליח לחסל תותח נ"מ אחד. הוא עצמו נהרג בעקבות הדליקה. נקבר בעיר ילגבה. בצו נשיאות ברית המועצות מ-24 במאי 1945 הוענק על פועלו עיטור "גיבור ברית המועצות" בתוספת לאחר מותו. דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף על שמו באתר "גיבורי המדינה" (ברוסית)
יחסי ברבדוס–טורקיה

יחסי ברבדוס–טורקיה הם היחסים הדיפלומטיים הרשמיים שבין ברבדוס לבין הרפובליקה הטורקית. בין ברבדוס לבין הרפובליקה הטורקית מתקיימים יחסים דיפלומטיים. באוקטובר 2009 ביקר ראש ממשלת ברבדוס דייוויד תומפסון (אנ') יחד עם שר המדינה של ברבדוס דרסי בויס באיסטנבול שבטורקיה על מנת להשתתף בכינוס הבנק העולמי השנתי. בנובמבר 2010 ביקר השגריר הטורקי בוונצואלה בברבדוס על מנת להשתתף בחגיגות יום העצמאות ה-44 של המדינה. ברבדוס אינה מיוצגת בטורקיה, הן בדרג השגרירות והן בדרג הקונסולרי. טורקיה אינה מיוצגת בברבדוס, הן בדרג השגרירות והן בדרג הקונסולרי. טורקיה האמינה את שגרירותה שבקראקס, בירת ונצואלה, על ברבדוס. היחסים שבין טורקיה לברבדוס, אתר משרד החוץ הטורקי
יחסי סין–קומורו

יחסי הרפובליקה העממית של סין–קומורו הם יחסים בילטרליים שבין הרפובליקה העממית של סין לקומורו. היחסים הוקמו על ידי נשיא קומורו עלי סוליה ב-13 בנובמבר 1975, ותוארו כ"ידידים בעלי שיתופי פעולה". סין רצתה לשמור על קשר עם קומורו כדי לאזן את ההשפעה ההודית והסובייטית (לימים רוסית) באוקיינוס ההודי. באוגוסט 2008 ביקרה משלחת קומוריאנית בסין בביקור בעל רצון טוב. יחד עם שר ההגנה הסיני ליאנג גואנגלי ורמטכ"ל הקומואים החמושים סלימו מוחמד אמירי התחייבו להגביר את שיתוף הפעולה בין צבא שתי המדינות. אמירי הצהיר כי הקומואים ימשיכו לדבוק במדיניות אחת-סין. לשתי המדינות יש הסכם לשיתוף פעולה כלכלי וטכנולוגי. בשנת 1976, סין החלה בתוכנית סיוע לקומורו וסייעה בבניית פרויקט אספקת מים ב-Nioumakélé, כמו כן גם בנייני ממשל הכוללים את ארמון העם, בנייני משרדים, אחוזות נשיאות וטלוויזיות ושידור מבנים בין פרויקטים אחרים. המסחר הבילטרלי הסתכם בשנת 2002 ב-760,000 דולר.[דרוש מקור] בשנת 2010 סין הייתה היבואנית השנייה בגודלה לקומורו אחרי צרפת. קמפיין מקיף בסיוע של סין חיסל ככל הנראה מחלת המלריה מהאי הקומוראי מוהלי (אוכלוסייה 36,000) - ומציג פוטנציאל עולמי. הקמפיין נוהל על ידי לי גוקיאו, אחד החוקרים שפיתחו עשב סיני המשמש כטיפול במלריה לארטמיסינין, ככל הנראה התרופה האנטי-מלריה היעילה ביותר. הקמפיין מתרכז במכון לרפואה טרופית, והתוכנית מסתמכת על ארטמיסיה annua ממוצא היברידי, ששימש למשטר תרופות שלפיו כל תושבי האי, בין אם חולים באופן נראה או לא, נטלו שתי מנות במשך 40 יום מרווח. זה ביטל את המאגר האנושי של המחלה והקטין את האשפוז בבתי חולים ל-1% או פחות מינואר 2008. מבקרי מוהלי נדרשים כעת ליטול תרופות אנטי-מלריות, תערובת של ארטמיסינין, פרימאקין ופירימתמין שסין מספקת בחינם. כשנשאל על יצוא ארטמיסיה צוטטה לי באומרה, "אנחנו רוצים לגדל אותם בסין וכל מה שאנחנו מייצאים תלוי במערכות יחסים דו צדדיות". קומורו ביקש תוכנית דומה עבור גרנדה קומור ואנג'ואן, סך כל האוכלוסייה 760,000, ולי אמר כי בייג'ינג הסכימה באופן עקרוני. בשנת 2011 סין העניקה לקומורו 4.65 מיליון אירו להקמת בית חולים חדש בן 100 מיטות באנג'ואן. שגריר סין, וואנג ליו, בישר זאת כ"... צעד חדש בשיתוף הפעולה הפרגמטי שלנו מזה 36 שנה".[דרוש מקור] בנוסף לסייע לממשלת קומורן במאבק במלריה, בייג'ינג גם הסכימה לספק מימון של 30 מיליון דולר להתקנת רשת סיבים אופטיים שקועים המקשרת את קומורו לשאר מזרח אפריקה. בשנת 1985 חתמו סין וקומורו על "הסכם לשיתוף פעולה תרבותי בין ממשלת הרפובליקה העממית של סין והאיחוד האסלאמי של הקומורו". חלק מהתרבות שהוחלפו כללה מלגות לסטודנטים קומוריים ללמוד בסין; נכון לשנת 2006, 5 סטודנטים עשו זאת. 11 אנשי מקצוע בתחום הרפואה הסינית פעלו גם בקומורו.
אנדריי מינקוב

אנדריי דימיטרייביץ' מינקוב (ברוסית: Андрей Дмитриевич Минаков; נולד ב-17 במרץ 2002) הוא שחיין רוסי, סגן אלוף העולם (קוואנגג'ו 2019), אלוף העולם לנוער (בודפשט 2019) ושיאן רוסיה במשחה ל-100 מטר פרפר. באולימפיאדת הנוער בואנוס איירס (2018) שנערכה באוקטובר זכה מינקוב ב-7 מדליות, 6 זהב, מהן 3 אישיות ו-1 כסף. מדליות זהב אישיות, במשחה ל-100 מטר חופשי בתוצאה של 49.23 שניות, במשחה ל-50 מטר פרפר בתוצאה של 23.62 שניות ובמשחה ל-100 מטר פרפר בשיא לאומי חדש של 51.12 שניות. נוסף לכך, הוא זכה ב-3 מדליות זהב במשחי שליחים ובמדליית כסף במשחה שליחים. באליפות העולם שנערכה בקוואנגג'ו, דרום קוריאה ביולי 2019 זכה מינקוב ב-3 מדליות, 2 כסף ו-1 ארד. מדליות כסף, במשחה ל-100 מטר פרפר בשיא לאומי חדש של 50.83 שניות, אחרי קיילב דרסל מארצות הברית (49.66 שניות) ולפני צ'אד לה קלו מדרום אפריקה (51.16 שניות). כבר בשלב חצי הגמר הוא קבע שיא לאומי חדש של 50.94 שניות ובמשחה שליחים 4x100 מטר חופשי לאחר ששחה בשלב המוקדמות. מדליית ארד במשחה שליחים 4x100 מטר מעורב ביחד עם יבגני רילוב, קיריל פריגודה וולדימיר מורוזוב בשיא לאומי חדש של 3:28.81 דקות, אחרי בריטניה שקבעה שיא אירופה חדש של 3:28.10 דקות וארצות הברית (3:28.45 דקות). כשחיין שלישי הוא קבע בסגנון פרפר ב"זינוק שליחים" תוצאה של 50.54 שניות. באליפות העולם לנוער שנערכה בבודפשט בסוף אוגוסט אותה שנה הוא זכה ב-3 מדליות, 1 זהב ו-2 כסף. מדליית זהב, במשחה ל-100 מטר פרפר בתוצאה של 51.25 שניות ומדליות כסף במשחי שליחים. כשחיין רביעי הוא קבע ב"זינוק שליחים" תוצאה של 47.82 שניות. 100 מטר חופשי: 47.57 שניות (2020), שיא עולם לנוער בעבר 50 מטר פרפר: 23.05 שניות (2020), שיא עולם לנוער בעבר 100 מטר פרפר: 50.83 שניות (2019), שיא רוסיה 50 מטר פרפר: 22.34 שניות (2020) 100 מטר פרפר: 50.12 שניות (2020) מדיה וקבצים בנושא אנדריי מינקוב בוויקישיתוף אנדריי מינקוב, באתר olympedia.org אנדריי מינקוב, באתר Swimrankings
יחסי אלבניה–קוסובו

יחסי אלבניה–קוסובו הם היחסים הדיפלומטיים הדו-צדדיים בין רפובליקת אלבניה והרפובליקה של קוסובו. אורך הגבול המדיני בין המדינות הוא 112 ק"מ. בשתי המדינות יש רוב מוחלט של אלבנים. ב-1992, אלבניה הפכה למדינה היחידה שהפרלמנט שלה הצביע להכיר בעצמאותה של הרפובליקה של קוסובו, שהוכרזה ב-1991. ב-1994, בהשפעת אירועי המלחמה בבוסניה, משכה אלבניה את ההכרה בעצמאותה של רפובליקת קוסובו והכריזה על תמיכה בשלמות הטריטוריאלית של הרפובליקה הפדרלית של יוגוסלביה. בשנת 1998 פרצה מלחמת קוסובו. ממשלת אלבניה הורתה על פתיחת גבולות ועשרות אלפי אלבנים מקוסובו הגיעו למדינה זו כפליטים. ב-17 בפברואר 2008 התקיימה הכרזה חד-צדדית על עצמאותה של קוסובו. ב-19 בפברואר 2008, אלבניה הכירה בעצמאותה של רפובליקת קוסובו. באפריל 2015 אמר יו"ר מועצת השרים של אלבניה אדי רמה כי איחוד אלבניה ורפובליקת קוסובו למדינה אחת הוא עניין של זמן. הוא מאמין כי ככל הנראה שתי המדינות הללו יתאחדו לאחר הצטרפותן לאיחוד האירופי. בשנת 2019 נחתם הסכם על איחוד המשימות הדיפלומטיות.[דרושה הבהרה] ב-2015 ייצאה הרפובליקה של קוסובו סחורות לאלבניה בסכום של 60 מיליון אירו, ואלבניה העבירה סחורה לרפובליקה של קוסובו בסכום של 200 מיליון יורו. בשנת 2015 הסחר בין שתי המדינות הציג מגמה חיובית והראה צמיחה של 20 מיליון אירו לעומת תקופת הדיווח הקודמת. מדיה וקבצים בנושא יחסי אלבניה–קוסובו בוויקישיתוף The World Factbook Florian Bieber; Židas Daskalovski (1 באפריל 2003). Understanding the War in Kosovo. Taylor & Francis. p. 83. ISBN 978-0-7146-8327-0. נבדק ב-19 במאי 2012. {{cite book}}: (עזרה) Albania recognizes independent Kosovo | Reuters Albania and Kosovo to unite, inside EU or not: Albanian PM | Reuters Trade exchanges between Albania and Kosovo during 2015 - Invest in Albania
מונץ ג'ט

מונץ ג'ט (באנגלית: Muntz Jet) היא מכונית סלון קבריולה בתצורת הרדטופ מתוצרת יצרנית הרכב האמריקאית Muntz Car Company (אנ') אשר יוצרה בין השנים 1949–1954 בארצות הברית. יוצרו 198 יחידות. מחיר היחידה בשנת 1953 עמד על 5,500 דולר. מחיר הייצור עמד על כ-6,500 דולר. היצרן הפסיד כ-400,000 דולר על המיזם. 2 דלתות. 4 מושבים. לוחות גוף הרכב יוצרו מאלומיניום וחלק עליון נשלף מפיברגלס. הגה כוח. בלמים הידראוליים. מפלטים כפולים. מתלים קדמיים עצמאיים עם קפיצי סליל, מתלה אחורי עם קפיצי עלים. חגורות בטיחות. לוח מחוונים מרופד. רדיו "מונץ". תאוצה בין 0–130 קמ"ש היא 9.0 שניות. "מונץ ג'ט", שנת 1952 "מונץ ג'ט" "מונץ ג'ט" "מונץ ג'ט" "מונץ ג'ט" – מבט לתא הנהג ולוח מחוונים "מונץ ג'ט" "מונץ ג'ט" "מונץ ג'ט", שנת 1950 מדיה וקבצים בנושא מונץ ג'ט בוויקישיתוף 1950 Muntz Jet Convertible in Merlot Red Paint & Engine Sound on My Car Story with Lou Costabile, סרטון בערוץ "Lou Costabile", באתר יוטיוב (אורך: 09:35) 1951 Muntz Jet: Concours Quality Show Car Manufactured by Earl "Madman" Muntz, סרטון בערוץ "KDawgFilmz", באתר יוטיוב (אורך: 04:23) מונץ ג'ט 1951–195 "מונץ ג'ט" "מונץ ג'ט" "מונץ ג'ט" Freeman, Siler (January 1951). "Detroit Listening Post: 160-Hp. Muntz Jet". Popular Mechanics: 105 "מונץ ג'ט" הייתה המכונית האמריקאית הטובה ביותר לזמנה "מונץ ג'ט" "מונץ ג'ט" – תמונות ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונץ ג'ט".
בית זבול

האם התכוונתם ל... ישיבת בית זבול – ישיבה בשכונת שערי חסד בירושלים בית המקדש מכונה במקרא בית זבול בית הכנסת בית זבול – בית כנסת בתוך שוק מחנה יהודה בית זבול – סדרת ספריו העיוניים של הרב יעקב משה חרל"פ ראו גם זבול בית זבולון ספר מלכים א', פרק ח', פסוק י"ג
זבול

זבול היא מילה בעברית שפירושה בית מגורים האם התכוונתם ל... זבול (דמות מקראית) (אנ') – דמות מקראית מספר שופטים, שליט שכם זבול – אחד משופטי ישראל על פי קדמוניות המקרא זבול – הרביעי משבעת הרקיעים לפי המסורת היהודית הר זבול – הר בגליל העליון בעל זבול – אל כנעני או פלשתי עין זבול (ceb:‘En Zevul) – מעיין במחוז הצפון בית זבול זבולון (פירושונים) ספר מלכים א', פרק ח', פסוק י"ג
נתן רחלין

נתן גריגורייביץ' רחלין (ברוסית: Натан Григорьевич Рахлин; באוקראינית: Натан Григорович Рахлін;‏ 10 בינואר 1906 (28 בדצמבר 1905 לפי הלוח היוליאני) – ‏ 28 ביוני 1979) היה מנצח תזמורת סובייטי ממוצא יהודי אוקראיני. נודע בעיקר כפרשן קונצ'רטי לפסנתר מאת בטהובן וצ'ייקובסקי, הסימפוניות של דבוז'אק והפואמות הסימפוניות מאת ליסט. נולד בסנובסק למשפחה יהודית ענייה, שבניה היו מוכשרים מבחינה מוזיקלית. בין השנים 1923–1927 למד בקונסרבטוריון קייב וב-1930 הוסמך כמנצח תזמורת סימפונית. בשנים 1932–1934 ניצח על תזמורת רדיו חארקיב. בשנים 1934–1935 עבד בקישינב ולאחר מכן בדונצק עד 1937 אז מונה למנצחה הראשי ולמנהלה המוזיקלי של תזמורת ברית המועצות בקייב, בתפקיד זה כיהן עד כיבוש העיר ב-1941 אז מונה למנצחה הראשי ולמנהלה המוזיקלי של תזמורת ברית המועצות במוסקבה (כיום התזמורת הסימפונית הממלכתית של רוסיה). בשנת 1945 שב לקייב, שם ניצח על התזמורת עד 1962. במקביל כיהן כמורה בקונסרבטוריון של קייב מ-1938 עד 1941 ושוב מ-1946 עד 1966 בדרגת פרופסור. בשנת 1966 עבר לקאזאן, בה הקים את התזמורת הפילהרמונית של טטרסטן, עליה ניצח עד מותו. הזמין לעבודה בתזמורת את חברו גיאורגי מיכאילוביץ קנטור. במקביל כיהן כפרופסור בקונסרבטוריון של קאזאן. 1948 - אמן העם של ברית המועצות 1952 - פרס סטלין שתי הענקות של עיטור לנין מדיה וקבצים בנושא נתן רחלין בוויקישיתוף נתן רחלין, במסד הנתונים הקולנועיים IMDb (באנגלית) נתן רחלין, באתר MusicBrainz (באנגלית) נתן רחלין, באתר Discogs (באנגלית) חגיגות 100 שנה לנתן רחלין, 6 באפריל 2006 ערך מהאנציקלופדיה האוקראינית פרופיל נתן רחלין, באתר "Find a Grave" (באנגלית)
אנליזה ספקטרוגרפית

בספקטרוסקופיה, אנליזה ספקטרוגרפית (נקראת גם ספקטרומטריה) היא שיטה לקביעת יסודות כימיים על ידי השוואה בין ספקטרום המתקבל בהשפעת קרני X, אינפרה אדום ועוד שלל אמצעים, לבין ספקטרום ידוע מראש של יסודות. ספקטרומטר אופטי ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
יחסי אלבניה–סרביה

היחסים בין אלבניה לסרביה הם היחסים הבינלאומיים בין רפובליקת אלבניה לרפובליקה של סרביה. לאלבניה שגרירות בבלגרד ולסרביה שגרירות בטירנה. שתי המדינות חברות מלאות במועצת אירופה, הארגון לביטחון ושיתוף פעולה באירופה (OSSE), האיגוד המרכזי של אירופה לסחר חופשי (CEEST) וארגון השיתוף הכלכלי בים השחור (BSEC). סרביה ואלבניה מועמדות רשמיות להצטרפות לאיחוד האירופי. סרביה ואלבניה כוננו יחסים דיפלומטיים רשמיים ב-25 באפריל 1914. לאחר מלחמת העולם הראשונה בקשה סרביה לחלק את אלבניה בינה ובין יון. ב-16 ביולי 1920 פלשו כוחות יוגוסלביה לאלבניה במטרה לספח את החלקים הצפוניים של סרביה לידיה ולסייע לנוצרים האלבנים במלחמתם במוסלמים האלבנים. קרבות התחוללו ליד קוסיבה, דרביצה ובורדק. האלבנים הצליחו לגבור על הסרבים במחצית השנייה של אוגוסט 1920, אולם הסרבים לא אמרו נואש ושבו ותקפו את האלבנים בתחילת ספטמבר בקסטרי דיברה ואלבסן. לאחר ניסיונות ליישב את סכסוך הגבולות בדרכי שלום, שבה יוגוסלביה להכריז מלחמה על אלבניה בספטמבר 1921. בדצמבר 1921 השלים הצבא היוגוסלבי את פינויו מאלבניה. באופן מסורתי, היחסים בין אלבניה לסרביה מתוחים למדי, בעיקר בשל סוגיית קוסובו. ב-10 בנובמבר 2014 ביקר ראש ממשלת אלבניה אדי רמה בסרביה ונפגש עם ראש ממשלת סרביה אלכסנדר ווצ'יץ'. זה היה המפגש הראשון מסוג זה בין מנהיגי שתי המדינות לאחר הפגישה ב-1947 של הדיקטטור האלבני אנוור הוג'ה עם נשיא יוגוסלביה יוסיפ ברוז טיטו. מדיה וקבצים בנושא יחסי אלבניה–סרביה בוויקישיתוף נצחונות האלבנים, הארץ, 3 בספטמבר 1920 הסרבים והאלבנים, הארץ, 1 באוגוסט 1920 סרבים ואלבנים, דואר היום, 29 באוגוסט 1920 סרביה ואלבניה, הארץ, 1 בספטמבר 1920 יוגוסלביה ואלבניה, הארץ, 16 בספטמבר 1920 מלחמה בין סרביה ואלבניה, דואר היום, 28 בספטמבר 1921 מלחמה בין אלבניה וסרביה, הארץ, 28 בספטמבר 1921 בחוץ לארץ, הארץ, 15 בדצמבר 1921 BBC. "Serbia-Albania row over Kosovo mars historic Rama visit".
פרנץ קורין (איש עסקים)

פרנץ קורין (בהונגרית: Chorin Ferenc; בודפשט, 3 במרץ 1879 – ניו יורק, 5 בנובמבר 1964) היה תעשיין ובעל מכרות יהודי-הונגרי, בנו הבכור של הפוליטיקאי פרנץ קורין. הוא אחד מאנשי העסקים הידועים והמשפיעים ביותר בתקופת שלטונו של עוצר הונגריה האדמירל מיקלוש הורטי. פרנץ קורין נולד ב-3 במרץ 1979 בבודפשט כילד למשפחה יהודית אמידה. סבא רבא שלו אהרון חורין היה רבה המפורסם של העיר ארד. הוא למד בבודפשט ובברלין. סיים את לימודיו בשנת 1901 כדוקטור למשפטים ובשנת 1904 קיבל רישיון כעורך דין. בשנת 1918 השעה את הקריירה שלו כעורך דין ומונה למנכ"ל חברת כריית הפחם שלגוטריאן. לאחר מות אביו בשנת 1925 התמנה לנשיא החברה. בשנת 1919 הוטבל לנצרות. בשנת 1925 נבחר לסגן נשיא התאחדות התעשיינים של הונגריה, ובשנים 1928 עד 1942 היה נשיאה. הוא הקים את מרכז התעסוקה בשנת 1925 והפך לנשיאו הראשון. בשנת 1927 התמנה לחבר הבית העליון של הפרלמנט ההונגרי כמו התעשיין ההונגרי-היהודי ינה וידה, מעשירי הונגריה. לאחר הכיבוש הגרמני במרץ 1944 נאלץ למסור את רכושו לגרמנים, ובתמורה הצליח לעזוב את הונגריה בהסכמת הגסטפו. לאחר מלחמת העולם השנייה, הוא סייע כלכלית לעוצר מיקלוש הורטי, שחי בגלות בפורטוגל. הוא התיישב בניו יורק בשנת 1947, שם הקים כמה מיזמים עסקיים וכיהן כיו"ר משותף של הנציבות הלאומית ההונגרית. נפטר ב-5 בנובמבר 1964. כמה חוקרים, כולל ההיסטוריון לאסלו קרשאי, חולקים לגבי אמיתות ידידותם של היהודים העשירים בהונגריה עם העוצר מיקלוש הורטי האנטישמי ומאמינים כי היו אלה רק יחסי זהות אינטרסים בינם לבין שליט הונגריה. לדברי ההיסטוריון ד"ר אנטל צטלר, עמדתו של קרשאי מיושנת ומייצגת את היסטוריוגרפיה ההונגרית המרקסיסטית. בכל מקרה, העובדה כי ברור שלא הייתה כל זהות אינטרסים בין קורין לבין הורטי בזמן שהות האחרון בפורטוגל, אלא בכל זאת ידידות. פרנץ קורין: השואה בהונגריה. Chorin Ferenc., holokausztmagyarorszagon לאסלו קרשאי: מיקלוש הורטי. (בהונגרית) Karsai Lֳászlֳó: Horthy Miklֳós הוד רוממותו האפור: פרנץ קורין הצעיר A szֳürke eminenciás: ifj. Chorin Ferenc, magyarzsido.hu מדיה וקבצים בנושא פרנץ קורין בוויקישיתוף פרנץ קורין: לקסיקון הונגרי לקורות חיים (בהונגרית)
ג'אנלוקה מנצ'יני

ג'אנלוקה מנצ'יני (נולד ב-17 באפריל 1996) הוא כדורגלן איטלקי המשחק בעמדת הבלם ברומא ובנבחרת איטליה. ב-11 בספטמבר 2015, מנצ'יני ערך את הופעת הבכורה שלו בסרייה ב' במשחק נגד פסקארה. ב-24 בספטמבר 2017, מנצ'יני ערך את הופעת הבכורה שלו בסרייה א' בתיקו אחת נגד פיורנטינה, כשנכנס כמחליף של רפאל טולוי בדקה ה-25. ב-4 בפברואר 2018, הוא כבש את שער הבכורה שלו בקבוצה בניצחון 0–1 על קייבו ורונה. ב-17 ביולי 2019, מנצ'יני הצטרף לרומא בהשאלה לעונת אחת בשווי 2 מיליון אירו, עם חובת רכישה בתום העונה בסך 13 מיליון אירו. ב-25 באוגוסט, מנצ'יני ערך את הופעת הבכורה שלו בליגה במשחק הבית נגד גנואה, כשנכנס כמחליף של חואן חסוס בדקה ה-66, משחק זה נגמר בתוצאת תיקו שלוש. ב-22 בספטמבר, מנצ'יני ספג כרטיס צהוב שני בדקה ה-85 במשחק החוץ נגד בולוניה וכתוצאה מכך הורחק מהמשחק, שלבסוף נגמר בניצחון קבוצתו 1–2. את שערו הראשון בליגה במדי הג'יאלורוסי כבש ב-24 בנובמבר בניצחון הבית 0–3 על ברשה לאחר בישול של בלם אחר, כריס סמולינג. ב-15 במרץ 2019, מנצ'יני זומן לראשונה על ידי המאמן רוברטו מאנצ'יני לנבחרת איטליה לצמד משחקיה נגד נבחרת פינלנד ונבחרת ליכטנשטיין במסגרת מוקדמות יורו 2020. ב-26 במרץ, הוא ערך את הופעת הבכורה שלו במדים הלאומיים בניצחון 0–6 על נבחרת ליכטנשטיין. כמו כן, הוא נטל חלק באליפות אירופה עד גיל 21 לשנת 2019. רומא קונפרנס ליג (1): 2021/22 מדיה וקבצים בנושא ג'אנלוקה מנצ'יני בוויקישיתוף ג'אנלוקה מנצ'יני, באתר Transfermarkt ג'אנלוקה מנצ'יני, באתר Soccerway ג'אנלוקה מנצ'יני, באתר BDFutbol ג'אנלוקה מנצ'יני, באתר WorldFootball.net ג'אנלוקה מנצ'יני, באתר National Football Teams ג'אנלוקה מנצ'יני, באתר FootballDatabase.eu ג'אנלוקה מנצ'יני, באתר ESPN הפרופיל של מנצ'יני באתר הרשמי של רומא רומא מחתימה את ג'אנלוקה מנצ'יני איטליה: פאבולטי וקוואליארלה בפנים, באלוטלי נותר בחוץ מוקדמות יורו 2020: איטליה מחצה את ליכטנשטיין עם שישה שערים המסע האירופי מתחיל: די באג'יו פרסם את הסגל
בואאה

בואאה (בצרפתית: Buéa) היא עיר בקמרון שמשמשת כבירת האזור הדרום-מערבי של קמרון. היא נמצאת כ-235 קילומטרים מיאונדה, בירת קמרון. הטמפרטורה הממוצעת היא 16 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 2,338 מילימטרים בשנה. חודש ספטמבר הוא החודש שיש בו הכי הרבה גשם (366 מ"מ גשם), וחודש ינואר הוא החודש שיש בו הכי פחות גשם (23 מ"מ גשם). העיר ממוקמת ליד הכביש הלאומי N8. מדיה וקבצים בנושא בואאה בוויקישיתוף Buea (Arrondissement, Cameroon) - Population Statistics, Charts, Map and Location, citypopulation.info Buea, Mapcarta (באנגלית) בואאה, באתר בואאה (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
קומבה (קמרון)

קומבה (בצרפתית: Kumba) היא עיירה בקמרון שנמצאת באזור דרום-מערב. קומבה נמצאת כ-49 קילומטרים מבואאה, בירת האזור וכ-231 קילומטרים מיאונדה, בירת קמרון. הטמפרטורה הממוצעת היא 21 מעלות צלזיוס. החודש הכי חם הוא פברואר (23 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 2,708 מילימטרים בשנה. חודש ספטמבר הוא החודש שיש בו הכי הרבה גשם (428 מ"מ גשם), וחודש ינואר הוא החודש שיש בו הכי פחות גשם (20 מ"מ גשם). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. העיירה ממוקמת ליד הכבישים הלאומיים N8 ו-N16. ארצות הברית לה קרוס, ויסקונסין, ארצות הברית מדיה וקבצים בנושא קומבה בוויקישיתוף קומבה, באתר אנציקלופדיה בריטניקה (באנגלית) Cameroon: Regions, Major Cities & Towns - Population Statistics in Maps and Charts, citypopulation.info Kumba, Mapcarta (באנגלית) Kumba, Kumba (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
מונדמבה

מונדמבה (בצרפתית: Mundemba) היא עיירה בקמרון שנמצאת באזור דרום-מערב. היא נמצאת כ-95 קילומטרים מבואאה, בירת האזור וכ-303 קילומטרים מיאונדה, בירת קמרון. הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (15 מעלות צלזיוס). כמות המשקעים הממוצעת היא 3,124 מילימטרים בשנה. חודש ספטמבר הוא החודש שיש בו הכי הרבה גשם (571 מ"מ גשם), וחודש ינואר הוא החודש שיש בו הכי פחות גשם (23 מ"מ גשם). העירה ממוקמת ליד הכביש הלאומי N16. מדיה וקבצים בנושא מונדמבה בוויקישיתוף אתר האינטרנט הרשמי של מונדמבה Mundemba (Arrondissement, Cameroon) - Population Statistics, Charts, Map and Location, citypopulation.info Mundemba, Mapcarta (באנגלית) מונדמבה, באתר מונדמבה (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.